**ՀԻՄՆԱՎՈՐՈՒՄ**

 **ԶՈՀՐԱԿ ՄԵԽԱԿԻ ԱՊՐԵՍՅԱՆԻՆ ՇԱՐՔԱՅԻՆ ԿԱԶՄԻ ՊԱՐՏԱԴԻՐ ԶԻՆՎՈՐԱԿԱՆ ԾԱՌԱՅՈՒԹՅՈՒՆԻՑ ԱԶԱՏԵԼՈՒ ՄԱՍԻՆ**

 **ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

1. **Իրավական ակտի ընդունման անհրաժեշտությունը.**

«Զոհրակ Մեխակի Ապրեսյանին շարքային կազմի պարտադիր զինվորական ծառայությունից ազատելու մասին» ՀՀ կառավարության որոշմաննախագծի ընդունման անհրաժեշտությունը պայմանավորված էնրա գիտական գործունեության ընթացքում ձեռք բերված գիտելիքների ընդլայնմանը և նոր գիտե­լիք­ների ստացմանն ու կիրառմանն ուղղված մտավոր ստեղծագործական գործունեու­թյունը շարունակելու հնարավորության ընձեռնմանը:

1. **Ընթացիկ իրավիճակը և խնդիրները.**

ՀՀ քաղաքացի Զոհրակ Մեխակի Ապրեսյանը (ծնվ.՝ 06.06.1995թ., հաշվառման հասցեն՝ ք. Երևան, Արտաշիսյան 37, բն 22.) 2016 թվականին ավարտել է Հայաստանում Ֆրանսիական համալսարանը՝ բակալավրի կրթական աստիճանով՝ իրավագիտություն մասնագիտությամբ, 2018 թվականին ավարտել է Հայաստանի Հանրապետության պետական կառավարման ակադեմիան՝ մագիստրոսի կրթական աստիճանով՝ իրավագիտություն մասնագիտությամբ: ՀՀ կառավարության 2018 թվականի 796-Ա որոշմամբ ստացել է տարկետում և պետպատվերի շրջանակում ընդունվել է Եվրոպական համալսարանի ասպիրանտուրա:2021 թվականին հուլիս 19-ին Զոհրակ Ապրեսյանը պաշտպանել է գիտական ատենախոսություն՝ «Սեփականության իրավունքի պաշտպանության սահմանադրական երաշխիքները (համեմատական իրավական հետազոտություն և Մարդու իրավունքների Եվրոպական դատարանի պրակտիկան)» թեմայով: Ատենախոսությունը հաստատվել է, և ՀՀ ԲՈԿ-ի նախագահի 2021 թվականի սեպտեմբերի 9-ի հրամանով շնորհվել է իրավաբանական գիտությունների թեկնածուի գիտական աստիճան:

2021 թվականի սեպտեմբերի 1-ին Զոհրակ Ապրեսյանը աշխատում է Եվրասիա միջազգային համալսարանում՝ որպես իրավագիտության ամբիոնի դասախոս:

Զոհրակ Ապրեսյանը գիտական գործունեության ընթացքում իրականացրել է բազմաթիվ հետազոտություններ իրավագիտության ոլորտում, որոնց մասին են վկայում տպագրված թվով 10 հոդվածները:

**Ակնկալվող արդյունքը.**

«Զոհրակ Մեխակի Ապրեսյանին շարքային կազմի պարտադիր զինվորական ծառայությունից ազատելու մասին» ՀՀ կառավարության որոշմաննախագծի ընդունումը հնարավորություն կընձեռի Զ. Ապրեսյանին մասնագիտական և հետազոտական գործունեությունը շարունակելու և գիտության մեջ իր ներդրումը ունենալուն:

«Զոհրակ Մեխակի Ապրեսյանին շարքային կազմի պարտադիր զինվորական ծառայությունից ազատելու մասին» ՀՀ կառավարության որոշմաննախագծի ընդունման կապակցությամբ Հայաստանի Հանրապետության պետական բյուջեում ծախսերի ու եկամուտների ավելացում կամ նվազեցում չի նախատեսվում:

1. **Նախագծի մշակման գործընթացում ներգրավված ինստիտուտները և անձինք.**

Կրթության, գիտության, մշակույթի և սպորտի նախարարություն:

1. **Որոշման նախագիծը չի բխում ռազմավարական փաստաթղթերից:**